රත්නපුර, මින්නාන ප්‍රදේශයේ 66 කණුව අසල දී ලොරි රථයක් හා ජීප් රථයක් එකිනෙක හැපීමෙන් ජීප් රථයේ ගමන් කළ මගීන් දෙදෙනකු මියගොස් ඇති අතර 14 දෙනකු තුවාල ලබා ඇතැයි පොලිස් මාධ්‍ය ප්‍රකාශක ‍ජ්‍යෙෂ්ඨ පොලිස් අධිකාරී අජිත් රෝහණ මහතා පවසයි.සිද්ධිය වී ඇත්තේ ‍ඊයේ (23) සවස 5ට පමණය.මංගල උත්සවයකට සහභාගීවුණු පිරිසක් රැගත් ජීප් රථය අවිස්සාවේල්ල ප්‍රදේශයේ සිට ඇහැලියගොඩ දෙසට අධික වේගයෙන් ගමන් කරද්දී පෙරළීගොස් ඉදිරියෙන් පැමිණි ලොරි රථයක හැපී තිබේ.එහිදී ජීප් රථයේ පැමිණි පිරිස බරපතළ තුවාල ලබා ප්‍රතිකාර සඳහා රත්නපුර රෝහලට ඇතුළු කොට තිබේ.රෝහලේදී ජීප් රථයේ ගමන් කළ මිනුවන්ගොඩ හා වේයන්ගොඩ ප්‍රදේශයේ පිරිමි අයවලුන් දෙදෙනකු මියගොස් ඇතැයිද අජිත් රෝහණ මහතා පවසයි.සිද්ධිය පිළිබඳ රත්නපුර පොලිසිය වැඩිදුර පරීක්ෂණ පවත්වයි..